EA นำทีมวิ่งรับบอร์ด EV อัดฉีดโรงแบต 2.4 หมื่นล้าน-ลดภาษีเหลือ 1%
EA นำ NEX-GPSC-AMATA วิ่ง รับบอร์ด EV อัดฉีด 2.4 หมื่นล้าน หนุนอุตสาหกรรมผลิตแบตเตอรี่ และลดภาษีเหลือ 1% จากเดิม 8%
EA นำ NEX-GPSC-AMATA วิ่ง รับบอร์ด EV อัดฉีด 2.4 หมื่นล้าน หนุนอุตสาหกรรมผลิตแบตเตอรี่ และลดภาษีเหลือ 1% จากเดิม 8%
3 ก.พ. 2566

ผู้สื่อข่าวรายงานว่า วันนี้ (3 ก.พ.65) ราคาหุ้น บริษัท พลังงานบริสุทธิ์ จำกัด (มหาชน) หรือ EA ณ เวลา 10:09 น. อยู่ที่ระดับ 89.25 บาท บวก 2.75 บาท หรือ 3.18% สูงสุดที่ระดับ 89.50 บาท ต่ำสุดที่ระดับ 87.50 บาท ด้วยมูลค่าการซื้อขาย 402.59 ล้านบาท
บริษัท เน็กซ์ พอยท์ จำกัด (มหาชน) หรือ NEX อยู่ที่ระดับ 18.20 บาท บวก 0.40 บาท หรือ 2.25% สูงสุดที่ระดับ 18.30 บาท ต่ำสุดที่ระดับ 18 บาท ด้วยมูลค่าการซื้อขาย 57.83 ล้านบาท
บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC อยู่ที่ระดับ 69.75 บาท บวก 0.50 บาท หรือ 0.72% สูงสุดที่ระดับ 69.75 บาท ต่ำสุดที่ระดับ 69.25 บาท ด้วยมูลค่าการซื้อขาย 47.17 ล้านบาท
บริษัท อมตะ คอร์ปอเรชัน จำกัด (มหาชน) หรือ AMATA อยู่ที่ระดับ 20.50 บาท บวก 0.10 บาท หรือ 0.49% สูงสุดที่ระดับ 20.60 บาท ต่ำสุดที่ระดับ 20.40 บาท ด้วยมูลค่าการซื้อขาย 23.55 ล้านบาท
สำหรับราคาหุ้นที่ปรับตัวขึ้นมานั้นคาดมาจากประเด็นที่คณะกรรมการนโยบายยานยนต์ไฟฟ้าแห่งชาติ (บอร์ดอีวี) เห็นชอบหลักการของมาตรการสนับสนุนการผลิตแบตเตอรี่ด้วยการให้เงินสนับสนุนวงเงิน 24,000 ล้านบาท สำหรับการผลิตแบตเตอรี่ระดับเซลล์ในประเทศไทย ซึ่งเป็นส่วนประกอบสำคัญในการผลิตแบตเตอรี่ของรถยนต์ไฟฟ้า รวมทั้งสิทธิประโยชน์ด้านภาษีสรรพสามิตจาก 8% ลดเหลือ 1%
โดยนายสุวัฒน์ สินสาฎก ผู้เชี่ยวชาญด้านหุ้นกลุ่มพลังงาน กล่าวว่า ต้นทุนของการผลิตแบตเตอรี่ของ EV ภายหลังจากการได้รับการอุดหนุนจะใกล้เคียงกับ Contemporary Amperex Technology Co., Limited หรือ CATL ผู้ผลิตแบตเตอรี่รถยนต์ไฟฟ้าที่ใหญ่ที่สุดในโลก ซึ่งกรณีนี้ส่งผลอย่างมีนัยสำคัญต่อการแข่งขันในตลาดโลกของ EA ทั้งนี้ได้ประเมินกำไรที่จะเพิ่มขึ้นจากธุรกิจอีวีของ EA ต่อปีจะเพิ่มขึ้นประมาณ 500 ล้านบาท ถึง 1 พันล้านบาท จากต้นทุนแบตที่ลดลง โดยปัจจัยดังกล่าว จะผลักดันให้ราคาหุ้น EA สามารถทะลุแนวต้านที่ 100 บาทได้ไม่ยาก
ส่วน บล.โนมูระ พัฒนสิน ระบุว่า กลุ่มนิคมอุตสาหกรรม ก็จะเป็นอีกกลุ่มหนึ่งที่ได้ประโยชน์จากโครงการนี้ อาทิ AMATA, WHA สำหรับกลุ่ม EV Ecosystem ได้แก่ กลุ่มผู้ผลิตแบตเตอรี่ คือ GPSC, EA
ด้าน บล.ดาโอ (ประเทศไทย) มีมุมมองเป็นบวกต่อหุ้น EA, GPSC, WHA และ NEX เนื่องจากมาตรการสนับสนุนการลงทุนแบตอีวี รวมถึงการจ่ายเงินอุดหนุนผู้ผลิตแบตเตอรี่นั้น จะทำให้ราคาแบตเตอรี่และรถอีวีลดลงได้ เป็นการสนับสนุน Ecosystem ของอุตสาหกรรมยานยนต์ไฟฟ้า ทั้งนี้แนะนำ “ถือ” EA ที่ราคาเป้าหมาย 90 บาท, GPSC แนะนำ “ซื้อ” ราคาเป้าหมาย 85 บาท และ NEX แนะนำ “ซื้อ” ราคาเป้าหมาย 24 บาท